ปัจจัยความเสี่ยง

1. ความเสี่ยงเกี่ยวกับการผลิต

1.1 ความเสี่ยงจากการจัดหาวัตถุดิบ

วัตถุดิบหลักที่ใช้ในการผลิตแผ่นอะคริลิค ได้แก่ MMA ซึ่งเดิมบริษัทนำเข้าจากต่างประเทศ
แต่ปัจจุบันได้มีการจัดหาจากผู้ผลิตในประเทศแทนเกือบทั้งหมด และในการจัดหา MMA
ที่จะใช้ในขบวนการผลิตตลอดทั้งปีได้มีการจัดทำแผนการสั่งซื้อจากผู้ผลิตจำหน่ายก่อนล่วงหน้าเพื่อให้เกิดข้อผูกพันในปริมาณที่ได้ตกลงกันไว้
เพื่อเป็นการรับประกันว่าบริษัท
จะมีวัตถุดิบดังกล่าวเพียงพอต่อการผลิตเสมอโดยด้านราคาที่จะตกลงกันในแต่ละเดือนจะใช้ราคาตลาดที่สามารถติดตามได้จากข้อมูลข่าวสารที่น่าเชื่อถือและเป็นที่ตกลงกันได้ทั้งสองฝ่าย

ส่วนในระบบการผลิตแผ่นพลาสติกด้วยเครื่องรีด หรือ extrusion
วัตถุดิบหลักได้แก่เม็ดพลาสติกชนิดต่างๆ เช่น ABS, HIPS, PP และ PE เป็นต้น
ซึ่งส่วนใหญ่เป็นเม็ดพลาสติกที่ผลิตได้ในประเทศ
จะมีการนำเข้าอยู่บางเกรดจากต่างประเทศเฉพาะในกรณีที่เป็นเกรดพิเศษที่ไม่มีการผลิตในประเทศเท่านั้น

ขบวนการจัดซื้อวัตถุดิบดังกล่าวข้างต้นได้มีการทำแผนการจัดซื้อตามแผนการผลิตประจำปีและมีการทบทวนทุกเดือนกับฝ่ายต่างๆที่เกี่ยวข้องเพื่อประเมินสถานการที่อาจมีผลต่อการปรับเปลี่ยนแผนการผลิตในเดือนถัดมาได้และเพื่อกำหนด
สต๊อกสำรองของวัตถุดิบแต่ละประเภทให้มีปริมาณสำรองที่เหมาะสมไม่มากหรือน้อยเกินไป

2. ความเสี่ยงในการประกอบธุรกิจ

  2.1 ความเสี่ยงด้านการแข่งขัน

การแข่งขันด้านการผลิตและจำหน่ายแผ่นอะคริลิคทั้งตลาดในประเทศและต่างประเทศ
จัดว่ามีการแข่งขันสูง

และคู่แข่งส่วนใหญ่จะเน้นการแข่งขันด้านการตัดราคาเป็นหลัก
แต่ทั้งนี้ทั้งนั้นบริษัทได้กำหนดนโยบายในการสร้างความแตกต่างของผลิตภัณฑ์ด้วยการเน้นเรื่องคุณภาพของสินค้าที่สามารถออกใบรับรองมาตรฐานและเอกสารที่ผ่านการทดสอบและรับรองจากต่างประเทศ
และกำหนดราคาขายที่แข่งขันได้ (Competitive pricing) และเน้นการพัฒนาผลิตภัณฑ์มูลค่าเพิ่ม
(value adds) อาทิเช่น แผ่นสุขภัณฑ์ (bath sheet), แผ่นอะคริลิคนำแสง (edge lighting
acrylic panel), และแผ่นอะคริลิคเกรดทนแรงกระแทกสูง (Impact Modified Acrylic
Sheet) เป็นต้น ทั้งนี้เพื่อเพิ่มศักยภาพในการแข่งขันและการเจริญเติบโตของกิจการได้ในระยะยาว

3. ความเสี่ยงด้านการบริหารจัดการ

3.1 ความเสี่ยงจากการซื้อหรือขายสินค้าจากผู้ถือหุ้นรายใหญ่

แม้บริษัทจะมีการทำรายการระหว่างกันกับบริษัท Lucite International และบริษัทในเครือข่าย
ซึ่งส่วนใหญ่

จะเป็นรายการซื้อวัตถุดิบด้านเคมีที่ใช้ในการผลิตแผ่นอะคริลิค
และการทำข้อตกลงในการขายแผ่นอะคริลิคสู่ลูกค้าต่างประเทศที่ทางบริษัท Lucite
International มีสำนักงานหรือตัวแทนขายในบางประเทศ อาทิเช่น จีน เกาหลี
ออสเตรเลียและนิวซีแลนด์ เป็นต้น
การทำรายการดังกล่าวอยู่ภายใต้การจัดการและข้อตกลงที่บริษัทเป็นผู้กำหนด

ราคาซื้อวัตถุดิบโดยใช้ราคาตลาดและส่วนลดตามข้อตกลงกับทาง Lucite International
ส่วนราคาขายแผ่นอะคริลิค

และผลิตภัณฑ์อื่นๆ ทางบริษัท
ก็เป็นผู้กำหนดราคาขายและการให้ส่วนลดการค้าและคอมมิชชั่นโดยพิจารณาตามราคาขายให้แก่ลูกค้าแต่ละรายเป็นสำคัญ

รายการซื้อขายที่เกี่ยวโยงกันระหว่างบริษัท และ Lucite International
ได้ผ่านการตรวจสอบจากกรรมการตรวจสอบ (Audit Committee)
และมีความเห็นว่าราคาและเงื่อนไขการค้าที่กล่าวข้างต้นได้ทำขึ้นโดยมีหลักเกณฑ์ในการกำหนดราคาซื้อขายโดยอิงราคาตลาดอย่างเป็นธรรมและสมเหตุสมผล

  3.2 ความเสี่ยงจากการที่บริษัท มีผู้ถือหุ้นรายใหญ่ถือหุ้น > 50%

ถึงแม้ว่า กลุ่มบริษัท Lucite International บริษัท เอเชียติ๊ก อะคริลิค จำกัด และบริษัท
อี๊สเอเชียติ๊ก จำกัด ถือหุ้นในบริษัท ร้อยละ 79.21 ของทุนจดทะเบียนที่ออกและชำระเต็มมูลค่าแล้ว
จึง0ส่งผลให้สามารถควบคุมมติที่ประชุมผู้ถือหุ้นได้ ไม่ว่าจะเป็นเรื่องการแต่งตั้งกรรมการ
หรือการขอมติในเรื่องอื่นที่ต้องใช้เสียงส่วนใหญ่ของที่ประชุมผู้ถือหุ้นก็ตาม
แต่เพื่อให้มีการบริหารกิจการอย่างโปร่งใส คณะกรรมการของบริษัท
จึงมีการแต่งตั้งกรรมการอิสระถึง 3 ท่านและยังเป็นกรรมการตรวจสอบ (Audit Committee)
ซึ่งล้วนแล้วแต่เป็นผู้ทรงคุณวุฒิ รวมทั้งกรรมการท่านอื่น ๆ
ที่มีความเชี่ยวชาญและมีหลักการมาร่วมในการบริหารงาน
เพื่อให้เกิดประโยชน์สูงสุดต่อบริษัทและผู้ถือหุ้น

  ที่ผ่านมาคณะกรรมการบริหารและคณะกรรมการที่เป็นตัวแทนของผู้ถือหุ้นรายใหญ่ของบริษัทได้ร่วมการ

ประชุมที่มีวาระสำคัญมาโดยตลอดและไม่ได้มีค่าตอบแทนใดๆทั้งสิ้นในฐานะกรรมการบริษัทแต่อย่างใด